Torgeir Bjørn ble innlagt på sykehus
Du har kanskje savnet Torgeir Bjørn (60) som kommentator de siste ukene.  NRKs populære ekspertkommentator Torgeir Bjørn fikk en infeksjon i forkant av verdenscupen i skiskyting i Holmenkollen i slutten av februar.  – Han ble innlagt på sykehus. Torgeir er nå ute av sykehuset, men han er sykmeldt, sier NRKs sportssjef Espen Olsen Langfeldt til VG. Han understeker at opplysningene blir gitt i samråd med Torgeir Bjørn.  Det betyr at Bjørn ikke blir å høre når Therese Johaug gjør comeback under ski-NM del 2 på  tremila lørdag.  Jann Post og Fredrik Aukland skal kommentere NM på ski fra Lillehammer, mens Harald Thingnes skal være programleder.  Post og Bjørn har kommentert langrenn i en årrekke, men har den siste sesongen også kommentert skiskyting.  I Bjørns sykefravær har Ole Kristian Stoltenberg, Jann Post og Fredrik Aukland alternert i rollene.  Den folkekjære sportskommentatoren fylte 60 år 9. mars. 
NRKs ekspertkommentator Torgeir Bjørn (60) er sykmeldt grunnet en infeksjon som ble oppdaget i slutten av februar  Bjørn ble innlagt på sykehus Han vil dermed ikke kommentere under ski-NM del 2 på ski i Lillehammer.